MUNICIPIUL SATU MARE
APARATUL DE SPECIALITATE AL PRIMARULUI
SERVICIUL JURIDIC
NR. 61051/26.10.2026

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,
formulăm:

RAPORT DE SPECIALITATE
[bookmark: _Hlk242951288]la proiectul de hotărâre privind concesionarea prin licitație publică a unui teren în suprafață de 1455 mp aparținând domeniului public al Municipiului Satu Mare, situat în intravilanul municipiului, la intersectia străzii Careiului cu b-dul Cloșca

Proiectul de hotărâre se întemeiază pe prevederile art. 551 pct. 8, atr. 554, art. 866, art. 871-873 din Codul civil,
De asemenea, sunt incidente dispoziţiile art. 10 alin. (2) şi art. 24 și art. 25 alin. (2) din Legea cadastrului şi publicităţii imobiliare nr. 7/1996, cu modificările şi completările ulterioare, prevederile art. 18 lit.e), art. 127 alin.(1), art. 128 alin (1), art. 129, art. 130 alin. (1) lit. a) și alin. (6) din Anexa la Ordinului nr. 600/2023 privind aprobarea <LLNK 12014     0122FX;1   0 14>Regulamentului recepție și înscriere în evidențele de cadastru și carte funciară;
Au aplicabilitate şi prevederile Secțiunii a 3-a. Concesionarea bunurilor proprietate publică, respectiv art. 297 alin (1) lit. b) și prevederile art. 302-331 și următoarele din O.U.G. nr. 57/2019 privind Codul administrativ şi, de asemenea, prevederile art. 87 alin. (5), art. 108 lit. b) din O.U.G. nr. 57/2019 privind Codul administrativ.
Potrivit art. 308 alin. (1) din OUG. 57/2019 Privind Codul Administrativ „ Concesionarea are loc la inițiativa concedentului sau ca urmare a unei propuneri însușite de acesta.
Prin Hotărârea nr. 332/18.12.2025 al Consiliului Local al Municipiului Satu Mare s-a însușit propunerea formulată de societatea Arcris Project Development S.R.L și s-a aprobat demararea procedurii în vederea concesionării prin licitație publică a suprafeței de 1455 mp din terenul identificat cu nr cadastral nr. 18571 Satu Mare, dispunându-se întocmirea studiului de oportunitate.
Potrivit art. 309 alin. (5)-(7) concesionarea se aprobă de către concedent prin pe baza studiului de oportunitate aprobat prin hotărâre a consiliului local, iar în baza studiului de oportunitate se elaborează caietul de sarcini al concesiunii.
Durata concesiunii și cuantumul redevenței se stabilesc prin studiul de oportunitate, aprobat prin hotărârea Consiliului Local.
	Studiul de oportunitate reprezentând Anexa 2. Respectă conținutul prevăzut în alin. (4), iar documentației s-a anexat Avizul Administrației Naționale a Rezervelor de Stat și Probleme Speciale nr. 3511/21.09.2026. 
Potrivit alin. (4) al art.307. în vederea stabilirii redevenței se va avea în vedere proporționalitatea redevenței cu beneficiile obținute din exploatarea bunului de către concesionar, valoarea de piață a bunului care face obiectul concesiunii și corelarea redevenței cu durata concesiunii. Astfel, pentru a determina valoarea redevenței, s-a avut în vedere raportul de evaluare întocmit de evaluator Avram Delia Alina, raport ce constituie anexa nr. 3 la prezentul proiect de hotărâre.  Redevența propusă este de 7,12 euro/mp/an, respectiv 10.359,60 euro/an, iar perioada de concesiune propusă este de 25 de ani.
Întrucât suprafața de teren propusă spre concesionare este de 1455 mp, este decesară dezlipirea imobilului în 2 parcele. În acest sens s-a anexat Planul de amplasament și de delimitare a imobilului cu propunere de dezlipire întocmit de Tuns Bogdan-Sorin vizată O.C.P.I Satu Mare sub nr. 104677/20.10.2026, prin care se propune dezmembrarea terenului înscris în CF nr. 7658 Satu Mare în 2 Loturi: 		- Lot. 1 – nr. cadastral 194170 reprezentând teren în suprafață de 1455 mp având categoria curți construcții – solicitat prin propunerea de concesiune;
-  Lot. 2 – nr. top 194171 cu suprafață de 1745 mp, având categoria curți construcții proprietatea Municipiului Satu Mare.
Totodată, documentația aferentă proiectului de hotărâre conține caietul de sarcini și documentația de atribuire întocmit în conformitate cu prevederile art. 310 și 313 din codul administrativ.
Cu privire la oportunitatea promovării lui, s-a pronunţat iniţiatorul prin referatul de aprobare, și s-a întocmit raportul de specialitate al Serviciului Patrimoniu, Concesionări. 
În considerarea prevederilor legale incidente, proiectul de hotărâre privind concesionarea prin licitație publică a unui teren în suprafață de 1455 mp aparținând domeniului public al Municipiului Satu Mare, situat în intravilanul municipiului, la intersectia străzii Careiului cu b-dul Cloșca, se înaintează Consiliului Local al municipiului Satu Mare cu propunere de aprobare.


ŞEF SERVICIU,

